Sad Eyed Lady of the Lowlands

«Sad-Eyed Lady of the Lowlands» er den siste songen på albumet Blonde on Blonde av Bob Dylan frå 1966.

Med ei lengd på 11:23 minutt inneheld songen fem strofer med surrealistiske poetiske bilete som omhandlar og kjem attende til kvinnepersonen. Songen er i 6/8-takt, men tekstforma er langt frå tradisjonelt. Intonasjonen til Dylan går ofte lenger enn melodien, men aldri ut av han. 

Songen er skriven som ein listesong som kjem attande til ei refrenglinje på slutten av kvar strofe. Songen er nesten berre fylt med poetiske symbol, som i den første linja «with your mercury mouth / in the missionary times».

Mange kritikarar har merka seg likskapen mellom 'Lowlands' og 'Lownds', som var pikenamnet til kona til Dylan, Sara, då dei gifta seg.Gray, The Bob Dylan Encyclopedia, 198  Og ikkje minst skreiv han seinare i songen «Sara» på Desire (1976):

Stayin' up for days in the Chelsea Hotel,
Writin' «Sad-Eyed Lady of the Lowlands» for you.

Trommeslagar Kenny Buttrey fortel om innspelinga av songen: «[Dylan] gjekk gjennom eit vers og eit refreng og sa, 'Me tar eit vers og eit refreng og så spelar eg litt munnspel, så tar eg eit nytt vers og refreng og litt meir munnspel, og så ser me kvar det går frå der.' Me gjorde oss klare for ein to-tre minuttar lang song, fordi songar på den tida var aldri lengre enn det. Om du høyrer på songen så merkar du at etter det andre refrenget så bygger songen seg kraftig opp fordi me trudde det nærma seg slutten på songen og me gav alt me hadde. Men så sette han i staden i gang ein ny munnspelsolo og gjekk tilbake til eit nytt vers. Etter om lag ti minutt på dette viset heldt me på å sprekke. Me hadde jo gjeve alt me hadde for fem minuttar sidan. Kvar skulle me gå frå her?»Heylin, Bob Dylan: Behind the Shades Revisited, 241

Dylan har aldri spelt songen på konsert. 

Medverkande
Musikarane som deltok på innsppelinga var:
Bob Dylan – vokal, munnspel
Hargus «Pig» Robbins – piano
Al Kooper – orgel
Charlie McCoy – gitar
Wayne Moss – gitar
Joe South – bass
Kenny Buttrey – trommer

Andre utgåver
Andre artistar som har spelt denne songen er mellom andre Joan Baez (1968), Steve Howe (1999), Richie Havens (1974) og Phoenix.

Norsk versjon=
Ein nynorsk tekst vart skriven til songen av Tom Roger Aadland. Han kalla songen «Sorgsame kvinne ifrå Jæren» og gav han ut på albumet Blondt i blondt i 2016. 

Kjelder 
Denne artikkelen bygger på «Sad Eyed Lady of the Lowlands» frå ,  den 6. mars 2010. 
 oppgav desse kjeldene:

Kategori:Songar skrivne av Bob Dylan
Kategori:Bob Dylan-songar
Kategori:Songar frå 1966
Kategori:Songar produserte av Bob Johnston
Kategori:Jon Anderson-songar
Kategori:Joan Baez-songar
Kategori:Richie Havens-songar
Kategori:Steve Howe-songar
Kategori:Phoenix-songar
Kategori:Old Crow Medicine Show-songar
Kategori:Tom Roger Aadland-songar